
	Αθήνα 27/10/2026


Περιφερειακή σύσκεψη 

Αττικής 10-11- 2026  ώρα 18:30

Την Τρίτη 10/11/2026 και ώρα 18:30 θα πραγματοποιηθεί Περιφερειακή Σύσκεψη των Δ.Σ. των Συλλόγων της Αττικής στο 17ο Δημοτικό Σχολείο Αθηνών   (Αμπελακίων 15, δίπλα στη στάση μετρό Αμπελοκήπων) με  βασικά θέματα συζήτησης όλα τα ζωτικής σημασίας ζητήματα που βρίσκονται στο επίκεντρο των διεκδικήσεών μας μέχρι την ανατροπή των εφαρμοζόμενων αντιεκπαιδευτικών πολιτικών με τις οποίες βρισκόμαστε αντιμέτωποι (ανεξέλεγκτη ακρίβεια, καθηλωμένοι μισθοί, στοχοποίηση εκπαιδευτικών,  πλήθος κενών που μένουν ακάλυπτα,  υποβάθμιση  του Ολοήμερου σχολείου και της Ειδικής Αγωγής, διόγκωση της γραφειοκρατίας, εντεινόμενος αυταρχισμός, νέο πειθαρχικό «δίκαιο», αντιεπιστημονική και αντιεκπαιδευτική αξιολόγηση, σχολεία δίχως στήριξη…). 
Πέρα από τη συμμετοχή των συνδικαλιστικών στελεχών (μέλη Δ.Σ. συλλόγων και αιρετοί), η σύσκεψη θα είναι ανοιχτή σε όλους/όλες τους/τις συναδέλφους τους/τις οποίους/ές καλούμε να πάρουν μέρος μαζικά. 

Από τη Δ.Ο.Ε.  

